**OSNOVNA ŠKOLA DR. FRA KARLO BALIĆ, ŠESTANOVAC**

 **Produženi boravak u O.Š. dr. fra Karlo Balić-Šestanovac (anketa za roditelje)**

Poštovani roditelji!

Splitsko-dalmatinska županija, kao osnivač osnovnih škola od rujna 2019. godine organizira i provodi program produženog boravka za učenike od prvog do trećeg razreda.

Od školske godine 2022./2023. nastava produženog boravka učenika od prvog do trećeg razreda realizirala bi se i u našoj školi. Trajanje produženog boravka planira se od 7.30 sati do 16.00 sati. Tijekom boravka učenicima bi bila osigurana tri obroka: doručak prije početka nastave od 7.30 sati, ručak po završetku nastave poslije oko 12.00 sati i marenda u 15.00 sati.

Nakon redovne nastave predviđeno je da učenici koriste unutarnje i vanjske prostore škole za organizirano učenje (domaći rad, dodatni i dopunski rad, izvannastavne aktivnosti), igru i druženje, a sve pod stručnim vodstvom učitelja produženog boravka.

Trošak programa produženog boravka snosili bi roditelji i lokalna samouprava (općine). Roditelji bi sa školom potpisali ugovor za jednu školsku godinu i u tom periodu bili dužni izvršavat preuzete obveze.

Županija će urediti i opremiti učionice i namjenske prostore, te plaćati tekuće i režijske troškove.

Želja nam je ovim putem utvrditi potrebe i stvarni interes za produženi boravak učenika prvog, drugog i trećeg razreda za školsku godinu 2022./2023. da bismo na vrijeme mogli formirati razredne odjele.

Ukoliko ste zainteresirani, molimo da popunite dolje priloženu izjavu, te je do 6. a najkasnije do 9. svibnja 2022. dostavite u stručnu službu ili tajništvo škole.

S poštovanjem!

Upravni odjel za prosvjetu, kulturu, tehničku kulturu i sport SDŽ

Ime i prezime roditelje/staratelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona/mobitela \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zainteresiran/a sam da moje dijete(ime i prezime djeteta) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pohađa nastavu i program produženog boravka u O.Š. dr. fra Karlo Balić, Šestanovac u školskoj godini 2022./2023.

• Napomena: U slučaju da da dijete ima unaprijed opravdane izostanke ili u kontinuitetu od 3 uzastopna dana, prehrana se za te dane ne naplaćuje.